Αλενδρονάτη

H αλενδρονάτη είναι διφωσφονικό, χρησιμοποιούμενο κατά της οστεοπόρωσης σε ασθενείς υψηλού κινδύνου για κατάγματα.

Μηχανισμός Δράσης
Το φάρμακο αυτό έχει αξιοσημείωτη φαρμακοκινητική, καθώς απορροφάται σε μικρό βαθμό από του στόματος, όμως η ποσότητα που εν τέλει απορροφάται και προστίθεται στον οστίτη ιστό έχει χρόνο ημιζωής 10 χρόνια. Τα διφωσφονικά είναι δηλητήρια για τους οστεοκλάστες χωρίς να επηρεάζουν τη δραστηριότητα των οστεοβλαστών, με αποτέλεσμα την αύξηση της πυκνότητας του οστού. Η συσσώρευση δυσλειτουργικών οστεοκλαστών και η διαταραχή της αναδόμησης του οστού δύναται αν οδηγεί στα άτυπα κατάγματα που εμφανίζονται μετά μακροχρόνιας χρήσης της.

Ενδείξεις (ενδεικτικά)

 * Οστεοπόρωση (γυναικεία, επαγόμενη από φάρμακα)
 * Νόσος Paget
 * Ατελής Οστεογένεση (ασθενής > 18 ετών)

Ανεπιθύμητες

 * 1) Έλκη, κατά περίεργο τρόπο προεξάρχοντα τα οισοφαγικά.
 * 2) Stevens- Johnson, τοξική επιδερμική νεκρόλυση
 * 3) Άτυπα κατάγματα
 * 4) Νέκρωση της κάτω γνάθου μετά από οδοντιατρικές εργασίες.